52. ΝΟΜΟΘΕΤ. ΔΙΑΤΑΓΜΑ υπ’ αριθ. 422 της 18/25 Μαΐου 1974 (ΦΕΚ Α΄ 144) Περί εγκρίσεως, εκκαθαρίσεως και δικαστικού ελέγχου των εις βάρος των Κεφαλαίων των παρά τη Τραπέζη της Ελλάδος Ειδικών Λογαριασμών Προγράμματος Βοηθείας Δαπανών μέχρι τέλους Ιουν. 1952. Άρθρ.1.-1.Διά Π.Δ/τος εκδιδομένου προτάσει των Υπουργών Συντονισμού και Προγραμματισμού και Οικονομικών, θέλουν καθορισθή τα της εγκρίσεως, εκκαθαρίσεως, δικαστικού ελέγχου και απολογιστικής εμφανίσεως των εις βάρος των Κεφαλαίων των παρά τη Τραπέζη της Ελλάδος Ειδικών Λογαριασμών Προγράμματος Βοηθείας διαπανών μέχρι τέλους Ιουν. 1952. 2.Δια του ανωτέρου Π.Δ/τος δύναται δια την συντέλεσιν του ως άνω έργου να προβλεφθή η σύστασις Επιτροπών και Συνεργείων εκ μονίμων Δημοσίων Υπαλλήλων ή Υπαλλήλων Νομικών Προσώπων Δημοσίου Δικαίου και Τραπεζών, υπό την Προεδρίαν Μελών του Ελεγκτικού Συνεδρίου. Αι Επιτροπαί δέον όπως φέρουν εις πέρας το έργον αυτών εις χρονικόν διάστημα ουχί μείζον των δέκα οκτώ μηνών από της συστάσεώς των. 3.Δι’ αποφάσεως των Υπουργών Συντονισμού και Προγραμματισμού και Οικονομικών, ορίζεται η μηνιαία αποζημίωσις των Μελών, Γραμματέων και Εισηγητών των ανωτέρω Επιτροπών. ΄Αρθρ.2.-Τυχόν απαιτήσεις του Δημοσίου έναντι οιωνδήποτε τρίτων προκύπτουσαι εξ οιασδήποτε αιτίας, δύνανται να επιδιωχθούν εντός πενταετίας από της, κατ’ ακολουθίαν του προβλεπομένου ελέγχου, διαπιστώσεως αυτών και εκδόσεως των οικείων καταλογιστικών πράξεων εις βάρος των υπευθύνων. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 53. Π.Υ.Σ. υπ’ αριθ. 60 της 13/13 Απρ. 1977 (ΦΕΚ Α΄ 104) Περί αυξήσεως του Μετοχικού Κεφαλαίου της Τραπέζης της Ελλάδος. Λαβόν υπ’ όψιν: 1.Τας διατάξεις του άρθρ. 19 παρ. 3γ του Νόμ. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων διατάξεων». 2.Το άρθρ. 9 του Καταστατικού της Τραπέζης Ελλάδος. 3.Την από 23ης Μαρτ. 1977 απόφασιν του Γενικού Συμβουλίου της Τραπέζης ταύτης περί αυξήσεως του μετοχικού κεφαλαίου αυτής κατά δραχ. 807.147.600, αποφασίζει: Εγκρίνει την αύξησιν του μετοχικού κεφαλαίου της Τραπέζης Ελλάδος κατά δραχμάς 807.147.600, όση η κατά τον προμνησθέντα νόμον υπεραξία των οικοπέδων και των κτιρίων αυτής, ανερχομένου από δραχ. 262.500.000 εις δραχ. 1.069.647.600. Η αύξησις αύτη θα καλυφθή δια εκδόσεως 384.356 νέων μετοχών ονομαστικής αξίας εκάστης 2.100. Μετά την γενησομένην ως άνω αύξησιν το συνολικόν και ολοσχερώς καταβεβλημένον κεφάλαιον της Τραπέζης Ελλάδος θα ανέρχεται εις το ποσόν των 1.069.647.600, διηρημένον εις 509.356 μετοχάς ονομαστικής αξίας εκάστης δραχ. 2.100. Δι’ εκάστην παλαιάν μετοχήν θα παρασχεθούν 3,0748 νέαι μετοχαί εις τους παλαιούς μετόχους. 